**ПРЕДЛОГ** **ЗАКОНА**

**О ДОПУНИ ЗАКОНА О ЈАВНИМ МЕДИЈСКИМ СЕРВИСИМА**

Члан 1.

У Закону о јавним медијским сервисима („Службени гласник РС”, бр. 83/14, 103/15, 108/16, 161/20 и 129/21) после члана 62б додаје се члан 62в који гласи:

„Члан 62в

За обављање основне делатности, која је у функцији остваривања јавног интереса, Јавна медијска установа „Радио-телевизија Војводине” до 31. децембра 2023. године делимично се финансира из буџета Републике Србије.

Начин преношења средстава из става 1. овог члана, уређује Влада посебним актом.”

Члан 2.

Овај закон ступа на снагу осмог дана од дана објављивања у „Службеном гласнику Републике Србије”.